《韬光静坐》
清代·秦道然

一涉山水趣，所得常有馀。况兹禅境寂，更值三春初。

岚光照几榻，花气盈庭除。忽聆清馨音，顿觉尘迹疏。

先圣言渊渊，瞿昙说如如。门庭别疑似，当别静与虚。

欲识道味腴，莫厌山中居。

作者简介：（1658—1747）江苏无锡人，字雒生。秦松龄子。康熙四十八年进士，官礼科给事中。坐事系狱十四年，乾隆初得释。有《困知私记》、《明儒学录》、《泉南山人存稿》。